N1 gesluit nadat bus omslaan | Netwerk24
13 Oktober 2020 06:26
'n Bus het in die vroeë oggendure van Dinsdag op die N1-hoofweg, sowat 10 km buite Laingsburg in die Wes-Kaap, omgeslaan.
Jandré Bakker, hoof van kommunikasie van die Wes-Kaapse departement van vervoer en openbare werke, het bevestig ses mense is ernstig beseer en na 'n hospitaal in Laingsburg geneem. 'n Vrou is onder die bus vasgekeer en nooddienspersoneel is nog op die toneel.
Die N1 tussen Laingsburg en Touwsriver is vir verkeer gesluit.
Die oorsaak is volgens Bakker in hierdie stadium nog onbekend.
Nooddienstepersoneel op die toneel waar ses mense ernstig beseer is en 'n vrou onder die bus vasgekeer is.